Lopez de Goikoetxea

Lopez de GoikoetxeaAbizenaren idazketan aldakortasun handia egon da historian zehar, López zein Lopez eta Goikoetxea, Goicoechea, Goicoetchea... bezalako aldagaiekin. Burundan oso hedatua dagoen abizena da. Jatorria Ziordian du, bertan baitzegoen abizenaren etxea.

 Armarria 
Armarriak lau koartel ditu. Lehenengoan lehoi bat, bigarrenean arranoa, hirugarrenean bandera bat gurutze batekin eta, laugarrenean, bi txakur gaztelu baten atea zaintzen, nahiz eta Sakanan dauden armarrietan ezberdina den kuartelen arteko disposizioa.

 Etxeak 
Lopez de Goikoetxea armarria duten etxeak daude Iturmendin eta Altsasun. Jauretxea Ziordian zuten. Iturmendiko etxea herriko etxerik handiena da, 400 metro koadroko solairuarekin, eta gaur egun mojen komentu bat dago bertan. Horietako askok egurra saltzen eta Gipuzkoara garraiatzen egin zuten dirua.

 Kide ezagunak 
1646an Lopez de Goicoechea abizeneko bat zen Iturmendiko abadea. Familia honek hainbat kide ezagun izan ditu, garai horretako burgesiaren adibideetako batzuk. Familia honetako kide izan zen Juan Martin Goikoetxea Ziordia bakaikuarra, Karlos III.aren Ordenako zalduna, San Luis Arte-Nobleen Errege Akademiako lehendakariordea eta Zaragozako Aragoiko Adiskideen Elkarteko zuzendari-ordea. Bere iloba Pedro Miguel Lopez de Goikoetxea Deustiako Kanaleko diruzaina izan zen.

1799an Erregearen bonuak erosteko aukera zuten burundarren zerrenda batean ere familia honetako hainbat kide agertzen dira.

 Oharrak 

 Erreferentziak 

 Kanpo estekak 

Kategoria:Burunda
Kategoria:Euskal abizenak